CELEX: 62013TN0364
Language: el
Date: 2013-07-12 00:00:00
Title: Υπόθεση T-364/13: Προσφυγή της 12ης Ιουλίου 2013 — Mocek και Wenta κατά ΓΕΕΑ — Lacoste (KAJMAN)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/46
            
         Προσφυγή της 12ης Ιουλίου 2013 — Mocek και Wenta κατά ΓΕΕΑ — Lacoste (KAJMAN)
   (Υπόθεση T-364/13)
   2013/C 260/83
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσες: Eugenia Mocek (Chojnice, Πολωνία) και Jadwiga Wenta (Chojnice, Πολωνία) (εκπρόσωπος: K. Grala, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lacoste SA (Παρίσι, Γαλλία)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 10ης Μαΐου 2013 επί της υποθέσεως R 2466/2010-4 και να παράσχει προστασία στο σήμα του οποίου η καταχώριση ζητείται, για όλα τα αγαθά που καλύπτονται από την προσφυγή,
            
         
               —
            
            
               να καταδικάσει το ΓΕΕΑ στα δικαστικά έξοδα, συμπεριλαμβανομένων των εξόδων των προσφευγουσών, καθώς και των εξόδων στα οποία αυτές υπεβλήθησαν ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσες την καταχώριση του κοινοτικού σήματος: Οι προσφεύγουσες
   
      Σήμα προς καταχώριση: Το εικονιστικό σήμα χρώματος πράσινου, λευκού και γκρι που περιλαμβάνει το λεκτικό στοιχείο «KAJMAN» τοποθετημένο μεταξύ της ράχης και του κεφαλιού κροκοδείλου για αγαθά και υπηρεσίες των κλάσεων 18, 20, 22, 25 και 36 — Αίτηση καταχωρίσεως κοινοτικού σήματος υπ’ αριθ. 5 686 845
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Κοινοτικό εικονιστικό σήμα χρώματος μαύρου και άσπρου που απεικονίζει ένα κροκόδειλο και το λεκτικό σήμα «CROCODILE» για αγαθά και υπηρεσίες των κλάσεων 16, 18 20, 24, 25 και 36
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Ακύρωση της προσβληθείσας αποφάσεως κατά το μέρος που η ανακοπή είχε απορριφθεί για ορισμένα αγαθά των κλάσεων 18 και 25, και απόρριψη της αιτήσεως καταχωρίσεως κοινοτικού σήματος για τα αγαθά αυτά
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.